Cleveland Cavaliers

Os Cleveland Cavaliers (tamén coñecidos coma os Cavs) son un equipo profesional de baloncesto con base en Cleveland, Ohio. Xogan na División Central da Conferencia Leste da National Basketball Association (NBA). Xogan os seus partidos como locais no Quicken Loans Arena.

 Pavillóns 
 Cleveland Arena (1970-1974) 
 Coliseum at Richfield (1974-1994)
 Quicken Loans Arena (antigamente Gund Arena) (1994-presente)

 Historia da franquía 
Os Cavaliers comezaron a xogar na NBA en 1970 coma unha nova franquía, sen vir doutra cidade. Baixo a dirección do adestrador Bill Fitch acadaron o peor récord da liga, 15-67. Con todo, o equipo comezouse a construír ó redor da elección do draft de 1971, Austin Carr, quen foi capaz de anotar 63 puntos nun só encontro.

Na tempada 1975-1976, con Carr, Bingo Smith, Jim Chones, Dick Snyder e o recentemente adquirido Nate Thurmond, Fitch liderou os Cavs a un balance de 49-33, o mellor da División Central. Recibiu o premio ó Adestrador do Ano e os Cavs fixeron a súa primeira aparición nos playoffs.

Cleveland logrou gaña-las series contra os Washington Bullets, 4-3, e por mor dos moitos tiros anotados no derradeiro segundo dos sete partidos a rolda foi coñecida na área local como "A Milagre de Richmond". Secasí na segunda rolda o equipo viuse afectado polas lesións, particularmente pola de Jim Chones, e os Cavs perderon contra os Boston Celtics na final da Conferencia Leste.

Xa nos 80, o novo dono Ted Stepien asinou e despidiu toda unha serie de adestradores, fixo malos intercambios e unha mala política de fichaxes de axentes libres. Precisamente esta mala política no referente ó traspaso de xogadores costoulle ó equipo varias eleccións de primeiras roldas, o que levou á NBA a impoñer unha norma pola que se prohibiu ós equipos dar coma pago por un xogador elección de primeira rolda do draft en anos consecutivos, norma coñecida como "A norma de Ted Stepien". Ademais, tamén ameazou con muda-la franquía a Toronto, pero os irmáns George e Gordon Gund mercárona a mediados dos 80 e decidiron mante-lo equipo na cidade. De feito, Toronto conseguiría unha nova franquía en 1993.

En 1986, sendo os irmáns Gund os donos da franquía, o equipo adquiriu mediante o draft ou en intercambios varios a Brad Daugherty, a Mark Price, a Larry Nance e a Ron Harper. Estes xogadores (excepto Harper, mandado ós Clippers polos dereitos sobre Danny Ferry) serían o núcleo do equipo que levaría os Cavs a oito aparicións nos playoffs nas seguintes nove tempadas, e en tres delas con máis de 50 vitorias en tempada regular. En 1989 os Cavs xogaban contra os Chicago Bulls en playoffs, coa vantaxe de cancha e ó mellor de cinco partidos. No cuarto partido, Cleveland logrou gañar no tempo extra 108-105, recuperando a vantaxe de cancha perdida anteriormente. No quinto encontro, estaban empatados ata que Cleveland logrou anotar para liderar por un punto a tres segundos do final. Chicago pediu un tempo morto. Na reanudación, déronlle o balón a Michael Jordan, que lanzou á canastra. Craig Ehlo saltou para intentar tapona-lo lanzamento, pero Jordan parecía manterse no aire mentres Ehlo xa caía, e cando aterrou, Jordan lanzou. "O Tiro" entrou na canastra sobre a bucina, e Chicago gañou as series 3-2. Este tiro gañador é considerado un dos momentos cume da carreira de Jordan, e o propio partido como un dos mellores da historia. Pero o momento cume dos Cavaliers chega na tempada 1991-1992, cando acadaron un balance de 57-25 e chegaron ás finais da Conferencia Leste, perdendo de novo contra os Chicago Bulls por 4-2. Como se pode ver, Cleveland non tivo moito éxito nos playoffs neste período.

Despois diso, chegou o declive. Coas retiradas e as saídas de Nancy, Daugherty e Price, o equipo perdeu o seu poder e non foi capaz de loitar ata moito tempo despois polos playoffs, onde antes adoitaban te-lo maior problema contra os Bulls.

Durante varios anos e baixo o liderado do base Terrell Brandon, os Cavs convertéronse no equipo máis defensivo da NBA, sendo os que menos puntos recibían por partido e baseando a súa táctica na defensa. Pero a incapacidade ofensiva fixo que os Cavs tampouco tiveran éxito nesta época.

Máis tarde, xogadores como Ricky Davis ou Zydrunas Ilgauskas chegaron ó equipo, aumentando a calidade, pero de maneira infrutuosa.

E tralos días de gloria dos Cavs chegaron varias tempadas desastrosas. Víronse os Cavs no fondo da clasificación, converténdose nun dos equipos habituais no sorteo das posicións do draft. Tras outra tempada decepcionante, a 2002-2003, os Cavs conseguiron a elección número un no draft, utilizada para elixir a LeBron James, directamente do instituto. A condición de James coma estrela local (xogou no Instituto St. Vicent-St. Mary na próxima Akron) e cunha das meirandes perspectivas da historia da NBA conduciu a moitos a ve-la súa selección como un punto de inflexión na historia da franquía. A tempada 2003-2004 amosou unhas grandes esperanzas para o futuro, cun James que se estaba a converter nun dos xogadores máis dominantes da liga e que gañaba o premio ó Rookie do Ano. Esas esperanzas eran aínda máis grandes para a tempada 2004-2005. James converteuse nunha superestrela consolidada, incrementando a súa media de puntos, de tiros anotados, de asistencias e de rebotes. A pesar da perda de Carlos Boozer baixo circunstancias moi dubidosas, James formou o núcleo do equipo xunto a Drew Gooden e Zydrunas Ilgauskas. Despois dun prometedor comezo no que chegaron a ser quintos de conferencia, os Cavaliers entraron nunha espiral negativa que conduciu ó despido do adestrador Paul Silas e do director xeral Jim Paxson. Os Cavs non se cualificaron para os playoffs nese ano, xa que empataron cos New Jersey Nets na oitava praza, sendo estes últimos os favorecidos polo desempate.

A pretempada de 2005 foi de moitos cambios. Contratouse un novo adestrador, Mike Brown, e un novo director xeral, o antigo ala dos Cavs Danny Ferry. Tamén se asinaron os axentes libres Larry Hughes, Donyell Marshall e Damon Jones, este último durante catro anos por 16 millóns de dólares e o resto con contratos de máis dun ano. Xunto ó novo dono, Dan Gilbert, a directiva dos Cavaliers era na súa meirande parte novata nos seus respectivos postos. Pero a pesar da relativa inexperiencia dos acabados de chegar, a franquía depositaba as súas esperanzas en LeBron James, comparado por moitos con Michael Jordan.

Os Cavs son o equipo con máis anos na NBA dos que nunca chegaron a unhas finais polo título.

En marzo, os Cavaliers acadaron a súa primeira aparición nos playoffs dende a tempada 1997-98, sendo cuartos na Conferencia Leste. Enfrontáronse ós Washington Wizards na primeira rolda. Despois dos dous primeiros encontros, ían empatados 1-1, pero unha canastra de LeBron James a falta de 5.7 segundos ó final do terceiro encontro deu a vitoria ós Cavaliers. Entón, os Wizards gañaron o cuarto partido, forzando o quinto partido nas series en Cleveland. Os Cavs gañaron o encontro decisivo 121-120, nun excitante tempo extra no que se viu a James anotando o lanzamento gañador a falta de 0.9 segundo para o remate do partido. O sexto partido tamén chegou á prórroga por mor dunha tripla de Gilbert Arenas. No tempo extra, porén, Damon Jones anotou un tiro moi distante nos derradeiros segundos que provocou a vitoria dos Cavs no partido e nas series, avanzando así á segunda rolda por primeira vez en 13 anos.

Na segunda rolda, os Cavs perderon os dous primeiros partidos contra os Detroit Pistons, pero gañaron os tres seguintes, incluíndo un no Palace of Auburn Hills, provocando a única racha de tres derrotas consecutivas dos Pistons en toda a tempada. Pero perderon o sexto e o sétimo partido (79-61). Este derradeiro partido da serie produciu dous récords de dubidosa honra para os Cavaliers, o de menos puntos anotados nun sétimo partido e empataron o de menos puntos anotados nunha metade con 23.

Estas dúas roldas de playoffs foron unha mostra da proxección de LeBron James, que á idade de 21 anos xa acadou moitos récords do tipo "o máis xove en...". E o máis importante, marca o renacer dunha franquía que unha vez estivo entre as máis fortes da liga.

 Os Cavs tempada por tempada 
Campións da NBACampións de ConferenciaCampións de DivisiónClasificación para Playoffs

TempadaConferenciaDivisiónPosiciónVitoriasDerrotas%PlayoffsAdestrador<span style="color:#ffb71c;">Cleveland Cavaliers   Leste  Central  4º  15  67  .183   Bill Fitch   Leste  Central  4º  23  59  .280   Bill Fitch   Leste  Central  4º  32  50  .390   Bill Fitch   Leste  Central  4º  29  53  .354   Bill Fitch   Leste  Central  3º  40  42  .488   Bill Fitch   Leste Central 1º  49  33  .598  Gañaron Semifinais de Conferencia (Washington) 4-3 Perderon Finais de Conferencia (Boston) 4-2  Bill Fitch   Leste  Central 4º  43  39  .524  Perderon Primeira Rolda (Washington) 2-1  Bill Fitch   Leste  Central 3º  43  39  .524  Perderon Primeira Rolda (New York) 2-0  Bill Fitch   Leste  Central  5º  30  52  .366   Bill Fitch   Leste  Central  5º  37  45  .451   Stan Albeck   Leste  Central  5º  28  54  .341   Bill Musselman  Don Delaney   Leste  Central  6º  15  67  .183   Don Delaney  Bob Kloppenburg  Chuck Daly  Bill Musselman   Leste  Central  5º  23  59  .280   Tom Nissalke   Leste  Central  3º  28  54  .341   Tom Nissalke   Leste  Central 4º  36  46  .439  Perderon Primeira Rolda (Boston) 3-1  George Karl   Leste  Central  5º  29  53  .354   George Karl  Gene Littles   Leste  Central  6º  31  51  .380   Lenny Wilkens   Leste  Central 5º  42  40  .512  Perderon Primeira Rolda (Chicago) 3-2  Lenny Wilkens   Leste  Central 2º  57  25  .695  Perderon Primeira Rolda (Chicago) 3-2  Lenny Wilkens   Leste  Central 4º  42  40  .512  Perderon Primeira Rolda (Philadelphia) 3-2  Lenny Wilkens   Leste  Central  6º  33  49  .402   Lenny Wilkens   Leste  Central 2º  57  25  .695  Gañaron Primeira Rolda (New Jersey) 3-1 Gañaron Semifinais de Conferencia (Boston) 4-3 Perderon Finais de Conferencia (Chicago) 4-2  Lenny Wilkens   Leste  Central 2º  54  28  .658  Gañaron Primeira Rolda (New Jersey) 3-2 Perderon Semifinais de Conferencia (Chicago) 4-0  Lenny Wilkens   Leste  Central 4º  47  35  .573  Perderon Primeira Rolda (Chicago) 3-0  Mike Fratello   Leste  Central 4º  43  39  .524  Perderon Primeira Rolda (New York) 3-1  Mike Fratello   Leste  Central 3º  47  35  .573  Perderon Primeira Rolda (New York) 3-0  Mike Fratello   Leste  Central  5º  42  40  .512  Perderon Primeira Rolda (Chicago) 3-0  Mike Fratello   Leste  Central 5º  47  35  .573  Perderon Primeira Rolda (Indiana) 3-1  Mike Fratello   Leste  Central  7º  22  28  .440   Mike Fratello   Leste  Central  6º  32  50  .390   Randy Wittman   Leste  Central  6º  30  52  .366   Randy Wittman   Leste  Central  7º  29  53  .354   John Lucas   Leste  Central  8º  17  65  .207   John Lucas  Keith Smart   Leste  Central  5º  35  47  .427   Paul Silas   Leste  Central  4º  42  40  .512   Paul Silas  Brendan Malone   Leste  Central 2º  50  32  .610  Gañaron Primeira Rolda (Washington) 4-2 Perderon Semifinais de Conferencia (Detroit) 4-3  Mike Brown  Leste  Central 2º  50  32  .610  Gañaron Primeira Rolda (Washington) 4-0 Gañaron Semifinais de Conferencia (New Jersey) 4-2 Gañaron Finais de Conferencia (Detroit) 4-2 Perderon Finais da NBA (San Antonio) 4-0  Mike Brown   Leste  Central 2º  45  37  .549  Gañaron Primeira Rolda (Washington) 4-2 Perderon Semifinais de Conferencia (Boston) 4-3  Mike Brown   Leste Central 1º  66  16  .805  Gañaron Primeira Rolda (Detroit) 4-0 Gañaron Semifinais de Conferencia (Atlanta) 4-0 Perderon Finais de Conferencia (Orlando) 4-2  Mike Brown   Leste Central 1º  61  21  .744  Gañaron Primeira Rolda (Chicago) 4-1 Perderon Semifinais de Conferencia (Boston) 4-2  Mike Brown   Leste  Central  5º  19  63  .232   Byron Scott   Leste  Central  5º  21  45  .318   Byron Scott   Leste  Central  5º  24  58  .293   Byron Scott   Leste  Central  3º  33  49  .293   Mike Brown Tempada regular  1618  1942  .454  Playoffs  70  78  .473  0 Campionatos da NBA

 Xogadores 
 Cadro actual 

 Dorsais retirados 

 Dorsais retirados dos Cleveland Cavaliers N°XogadorPosiciónAnos 7  Bobby "Bingo" Smith  A  1970–79 11  Žydrūnas Ilgauskas  P  1997–2010 22  Larry Nance  A/AP  1988–94 25  Mark Price  B  1986–95 34  Austin Carr  B/E  1971–80 42  Nate Thurmond P  1975–77 43  Brad Daugherty  P  1986–94

 Membros do Hall of Fame 
 Chuck Daly (adestrador)
 Wayne Embry (antigo presidente do equipo, e o primeiro afroamericano en exercer ese rol na NBA. Entrou como contribuínte).
 Walt Frazier (xogador)
 Nate Thurmond (xogador)
 Lenny Wilkens (entrou como xogador e como adestrador).

 Mellores rexistros de xogadores da franquía 
 Tipo Xogador Rexistro Número de encontros Žydrūnas Ilgauskas 771 Minutos xogados LeBron James 22 108 Puntos anotados LeBron James 15 251 Rebotes Žydrūnas Ilgauskas 5 904 Asistencias Mark Price 4 206 Perdas LeBron James 1 802 Roubos LeBron James 955 Tapóns Žydrūnas Ilgauskas 1 269 Lanzamentos anotados LeBron James 5 415 Porcentaxe de anotación de tiros de campo Mark West 55,3% Triplas anotadas Mark Price 802 Porcentaxe de anotación de triplas Steve Kerr 47,2% Tiros libres anotados LeBron James 3 650 Porcentaxe de anotación de tiros libres Mark Price 90,6%

 Galardóns individuais 

MVP da Tempada da NBA
 LeBron James – 2009, 2010

MVP das Finais da NBA
 LeBron James – 2016

Rookie do Ano da NBA
 LeBron James – 2004
 Kyrie Irving – 2012

Adestrador do Ano da NBA
 Bill Fitch – 1976
 Mike Brown – 2009

Executivo do Ano da NBA
 Wayne Embry – 1992, 1998

Xogador Máis Deportivo da NBA
 Terrell Brandon – 1996

Cidadán do Ano da NBA
 Austin Carr – 1980
 Eric Snow – 2005
 Luol Deng – 2014
 LeBron James – 2017

Primeiro Equipo de Rookies NBA
 Austin Carr – 1972
 Dwight Davis – 1973
 Brad Daugherty – 1987
 Ron Harper – 1987
 John Williams – 1987
 Brevin Knight – 1998
 Zydrunas Ilgauskas – 1997
 Andre Miller – 2000
 LeBron James – 2004
 Kyrie Irving – 2012
 Dion Waiters – 2013

Segundo Equipo de Rookies NBA
 Terrell Brandon – 1992
 Cedric Henderson – 1998
 Derek Anderson – 1998
 Chris Mihm – 2001
 Carlos Boozer – 2003
 Tristan Thompson – 2012
 Tyler Zeller – 2013

Primeiro Equipo All-NBA
 Mark Price – 1993
 LeBron James – 2006, 2008, 2009, 2010, 2015, 2016, 2017, 2018

Segundo Equipo All-NBA
 LeBron James – 2005, 2007

Terceiro Equipo All-NBA
 Mark Price – 1989, 1992, 1994
 Brad Daugherty – 1992
 Kyrie Irving – 2015

Primeiro Equipo Defensivo da NBA
 Larry Nance – 1989
 LeBron James – 2009, 2010

Segundo Equipo Defensivo da NBA
 Jim Cleamons – 1976
 Jim Brewer – 1976, 1977
 Larry Nance – 1992, 1993
 Bobby Phills – 1996
 Anderson Varejao – 2010

 Adestradores 
 Bill Fitch 1970–79
 Stan Albeck 1979–80
 Bill Musselman 1980–81
 Don Delaney 1981
 Bob Kloppenburg 1981 (interino)
 Chuck Daly 1981–82
 Bill Musselman 1982
 Tom Nissalke 1982–84
 George Karl 1984–86 Gene Littles 1986 (interino)
 Lenny Wilkens 1986–93
 Mike Fratello 1993–99
 Randy Wittman 1999–2001
 John Lucas 2001–03
 Keith Smart 2003 (interino)
 Paul Silas 2003–05
 Brendan Malone 2005 (interino)
 Mike Brown 2005–10 Byron Scott 2010–13
 Mike Brown 2013–14
 David Blatt 2014–2016
 Tyronn Lue 2016–2018
 Larry Drew 2018–presente

 Medios de comunicación 

 Radio 

WTAM (frequencia 1100 na AM) en Cleveland é a estación máis importante dunha rede de 16 emisoras dos Cavaliers. O veterano locutor Joe Tait traballa como comentarista das xogadas na radio dende 1970, cun parón mentres o dono do equipo era Ted Stepien. Tait está considerado coma un dos locutores máis importantes no deporte profesional estadounidense.

 Televisión 

A televisión dos Cavaliers emite por cable e por satélite a través da rede de Fox Sports en Ohio, e tamén na WUAB (canle 43) de Cleveland, e é a máis importante dunha rede de sete emisoras.

Dende 2006, o locutor Fred McLeod e o analista e antigo xogador dos Cavs Scott Williams son os encargados de retransmiti-los encontros por televisión. McLeod foi nomeado en substitución do que o fora por moito tempo, Michael Reghi. A lenda dos Cavs Austin Carr é o analista da WUAB.

 Notas 

 Véxase tamén 
 Ligazóns externas 
 Web oficial dos Cleveland Cavaliers 
 Basketball-Reference.com: Cleveland Cavaliers  
 Cleveland Cavaliers Cobertura de InsideHoops.com 
 Web sobre a historia dos Cleveland Cavaliers 
 Enciclopedia deportiva E-Cyclopedia 

Categoría:Cleveland Cavaliers